
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/180/2025 8725204459 26. 01. 2026 JUDr. František Krasňan ECLI:SK:OSPP:2026:8725204459.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa: A. B., nar. XX.X.XXXX, bytom ako matka, zast. kolíznym opatrovníkom Úradom práce, sociálnych vecí a rodiny Poprad, dieťa rodičov: matka C. D. E., nar. XX.XX.XXXX, trvale bytom F., G. H. – I. J. XXX a otec K. B., nar. XX.XX.XXXX, bytom F., K. XXXX/XX, právne zastúpený: Advokátska kancelária JUDr. Karol Orolín, s.r.o. so sídlom Poprad, Nám. sv. Egídia 95, v konaní začatom na návrh otca o zmenu úpravy rodičovských práv a povinností, takto rozhodol: I. Schvaľuje rodičovskú dohodu v tomto znení: Otec sa zaväzuje prispievať na výživu mal. A. sumou 350,- eur mesačne odo dňa 1.2.2026, ktoré výživné je splatné na účet matky vždy do 15. dňa v mesiaci vopred až do doby, kým sa nezmenia pomery. Otec je oprávnený stýkať sa s mal. dieťaťom nasledovne: počas školského roka každý párny týždeň od štvrtka do nedele a to tak, že vo štvrtok o 15:00 hod. otec prevezme mal. A. v predškolskom alebo školskom zariadení alebo v mieste bydliska matky a v nedeľu o 17:00 hod. odovzdá mal. A. v mieste bydliska matky. Počas letných školských prázdnin je otec oprávnený stretávať sa s mal. dieťaťom v párnom roku v mesiaci júl, a to od 1.7. od 7:30 hod. do 15.7. do 17:00 hod. a od 1.8. od 7:30 hod. do 15.8. do 17:00 hod. a v každom nepárnom roku od 16.7. od 7:30 hod. do 31.7. do 17:00 hod. a od 16.8. od 7:30 hod. do 31.8. do 17:00 hod., a to tak, že otec prevezme maloletú A. v mieste bydliska matky a odovzdá mal. A. v mieste bydliska matky. Počas vianočných prázdnin každý párny rok od 23.12. od 7:30 hod. do 29.12. do 18:00 hod. a každý nepárny rok od 29.12. od 18:00 hod. do konca vianočných prázdnin, pričom každý párny rok od 23.12. o 7:30 hod. otec prevezme mal. A. v mieste bydliska matky a 29.12. o 17:00 hod. odovzdá mal. A. v mieste bydliska matky a každý nepárny rok od 29.12. o 18:00 hod. otec prevezme mal. A. v mieste bydliska matky a posledný deň vianočných prázdnin odovzdá mal. A. o 17:00 hod. v mieste bydliska matky. Počas jarných a veľkonočných prázdnin každý nepárny rok od prvého dňa jarných a veľkonočných prázdnin od 7:30 hod. do posledného dňa jarných a veľkonočných prázdnin do 17:00 hod., pričom otec prevezme od 7:30 hod. prvý deň jarných a veľkonočných prázdnin mal. A. v mieste bydliska matky a posledný deň jarných a veľkonočných prázdnin odovzdá o 17:00 hod. mal. A. v mieste bydliska matky, čím sa mení rozsudok Okresného súdu Poprad sp. zn. 10P/36/2024 zo dňa 5.9.2024. II. Žiaden z účastníkov nemá právo na náhradu trov konania.
odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8725204459.2 (dáta aktuálne k 11. 11. 2026). Záväzné je znenie zverejnené súdom.




